CELEX: 62017TN0819
Language: hr
Date: 2017-12-18 00:00:00
Title: Predmet T-819/17: Tužba podnesena 18. prosinca 2017. – Sierra protiv EUIPO-a

26.2.2018   
            
            
               HR
            
            
               Službeni list Europske unije
            
            
               C 72/39
            
         Tužba podnesena 18. prosinca 2017. – Sierra protiv EUIPO-a
   (Predmet T-819/17)
   (2018/C 072/50)
   Jezik postupka: španjolski
   
      Stranke
   
   
      Tužitelj: Mercedes Sierra (Alicante, Španjolska) (zastupnik: E. Fontes Vila, odvjetnik)
   
      Tuženik: Ured Europske unije za intelektualno vlasništvo
   
      Tužbeni zahtjev
   
   Tužitelj od Općeg suda zahtijeva da tuženiku naloži da iz njegova „Appraisal Report” za 2016. izbriše sve prigovore o njegovu stilu komunikacije jer smatra da su neistiniti te da narušavaju temeljno pravo osobe na slobodno izražavanje ideja i mišljenja.
   
      Tužbeni razlozi i glavni argumenti
   
   Ova tužba podnosi se protiv odluke koju je EUIPO donio u okviru postupka godišnjeg ocjenjivanja tužiteljeva radnog učinka za 2016.
   Konkretno, tužitelj zahtijeva da se iz „Appraisal Report” povuku određene ocjene.
   U potporu svojoj tužbi tužitelj navodi svoje pravo na slobodno izražavanje na radnom mjestu bez straha od odmazde.
   Ta stranka smatra da joj je povrijeđeno pravo na slobodu izražavanja i da je razlog opravdanja odluke o nepromaknuću u dužnosnika koje zaslužuje zbog svoje posvećenosti, kvalitete i obavljanja posla, stavlja u bespomoćnu situaciju.